CELEX: 31983R0919
Language: el
Date: 1983-04-18 00:00:00
Title: Κανονισμός (ΕΟΚ) αριθ. 919/83 του Συμβουλίου της 18ης Απριλίου 1983 για την κατάργηση του κανονισμού (ΕΟΚ) αριθ. 3534/82 περί αναστολής ορισμένων διατάξεων που προβλέπονται στον κανονισμό (ΕΟΚ) αριθ. 2915/79 όσον αφορά την εφαρμογή μειωμένης εισφοράς σε ορισμένα τυριά

Avis juridique important

|

31983R0919

Κανονισμός (ΕΟΚ) αριθ. 919/83 του Συμβουλίου της 18ης Απριλίου 1983 για την κατάργηση του κανονισμού (ΕΟΚ) αριθ. 3534/82 περί αναστολής ορισμένων διατάξεων που προβλέπονται στον κανονισμό (ΕΟΚ) αριθ. 2915/79 όσον αφορά την εφαρμογή μειωμένης εισφοράς σε ορισμένα τυριά  

Επίσημη Εφημερίδα αριθ. L 102 της 21/04/1983 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 919/83 ΤΟΥ ΣΥΜΒΟΥΛΙΟΥ  της 18ης Απριλίου 1983  για την κατάργηση του κανονισμού (ΕΟΚ) αριθ. 3534/82 περί αναστολής ορισμένων διατάξεων που προβλέπονται στον κανονισμό (ΕΟΚ) αριθ. 2915/79 όσον αφορά την εφαρμογή μειωμένης εισφοράς σε ορισμένα τυριά  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 14 παράγραφος 6,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 2915/79 του Συμβουλίου της 18ης Δεκεμβρίου 1979 περί καθορισμού των ομάδων προϊόντων και των ειδικών διατάξεων σχετικά με τον υπολογισμό των εισφορών στον τομέα του γάλακτος και των γαλακτοκομικών προϊόντων και περί τροποποιήσεως του κανονισμού (ΕΟΚ) αριθ. 950/68 περί του Κοινού Δασμολογίου (3), όπως τροποποιήθηκε τελευταία από τον κανονισμό (ΕΟΚ) αριθ. 3534/82 (4), προβλέπει ορισμένους όρους για την αποδοχή στην Κοινότητα ορισμένων τυριών που υπάγονται στην κλάση 04.04 του Κοινού Δασμολογίου·  ότι, με τον κανονισμό (ΕΟΚ) αριθ. 3534/82, ανεστάλη η εφαρμογή ορισμένων διατάξεων του κανονισμού (ΕΟΚ) αριθ. 2915/79 λόγω των δυσκολιών που εμπόδιζαν τη Νορβηγία να θέσει σε εφαρμογή την προσωρινή διευθέτηση συμφωνημένων μέτρων σχετικά με τις αμοιβαίες ανταλλαγές τυριών από 1ης Ιανουαρίου 1983· ότι οι δυσκολίες αυτές έχουν ξεπεραστεί· ότι είναι, κατά συνέπεια, αναγκαίο να αρθεί η αναστολή της εφαρμογής της εν λόγω διευθέτησης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Καταργείται ο κανονισμός (ΕΟΚ) αριθ. 3534/82.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 16 Μαΐου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 18 Απριλίου 1983.  Για το Συμβούλιο  Ο Πρόεδρος  I. KIECHLE  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 140 της 20. 5. 1982, σ. 1.  (3) ΕΕ αριθ. L 329 της 24. 12. 1979, σ. 1.  (4) ΕΕ αριθ. L 371 της 30. 12. 1982, σ. 4.